OpenLLM-France/wikimedia huggingface dataset:
# Ainsworth (Nebraska)

Ainsworth és una població dels Estats Units a l'estat de Nebraska. Segons el cens del 2000 tenia 1.862 habitants.

## Demografia

Segons el cens del 2000, Ainsworth tenia 1.862 habitants, 845 habitatges, i 501 famílies. La densitat de població era de 726,2 habitants per km².
Dels 845 habitatges en un 26,3% hi vivien nens de menys de 18 anys, en un 49,9% hi vivien parelles casades, en un 7,7% dones solteres, i en un 40,6% no eren unitats familiars. En el 38% dels habitatges hi vivien persones soles el 21,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,85.
Per edats la població es repartia de la següent manera: un 24,2% tenia menys de 18 anys, un 5,5% entre 18 i 24, un 22,7% entre 25 i 44, un 21,8% de 45 a 60 i un 25,9% 65 anys o més.
L'edat mediana era de 43 anys. Per cada 100 dones de 18 o més anys hi havia 81,7 homes.
La renda mediana per habitatge era de 29.357 $ i la renda mediana per família de 38.214 $. Els homes tenien una renda mediana de 26.853 $ mentre que les dones 18.750 $. La renda per capita de la població era de 16.935 $. Aproximadament el 7,9% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ainsworth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Ainsworth». American Fact Finder. Oficina del Cens dels Estats Units, 12-01-2010.
# Agulla de ganxet

Una agulla de ganxet, o simplement ganxet, és un tipus d'agulla en forma de tija que té la punta doblegada formant un petit ganxo i que serveix per a fer ganxet, és a dir, per a fer a mà treballs de punt i teixit de ganxet. Aquesta agulla pot ser de diversos materials, com ara metall, plàstic, os o fusta. Sembla que la primera agulla de ganxet hauria aparegut entre les darreries del segle xviii i els començaments del segle xix.

## Etimologia

La paraula «ganxet» és un diminutiu de «ganxo», que al seu torn és un manlleu medieval (ja l'usa Francesc Eiximenis a Lo Crestià) al castellà "gancho". Segons Joan Coromines i Vigneaux la base primitiva de "gancho" és el mot cèltic "ganskio".

## Cultura popular

La forma d'aquesta agulla ha inspirat a Catalunya el nom d'un tipus de mongeta, les mongetes del ganxet, que actualment compta amb Denominació d'Origen Protegida.
A València s'usa l'expressió "fer lo ganxet" per a referir-se al fet d'empènyer la balança amb el dit per tal de fer baixar el plat.
S'usa ganxet com a patronímic satíric d'algunes poblacions, entre elles Sant Feliu de Guíxols, Reus i Organyà.

## Vegeu també

* Agulla de cosir

## Referències

* ↑ Enciclopèdia Catalana (català)
* 1 2 3 Diccionari Català Valencià Balear (català)
# Alfred Lehner

Alfred Lehner (Nuremberg, c. 1936) és un antic pilot de trial alemany. A començament dels anys 60 va ser un dels pioners del trial a Alemanya i al continent europeu, on es començava a escampar després de dècades de practicar-se només a les Illes Britàniques.

## Trajectòria esportiva

Pilotant la motocicleta alemanya Zündapp, equipada amb motor de dos temps, prengué part a les primeres edicions de la Challenge Henry Groutards (competició internacional antecessora del Campionat d'Europa de trial) aconseguint-hi alguns bons resultats. A banda, guanyà 2 campionats d'Alemanya (1960 i 1962, en les categories de 200 i 100 cc respectivament). Durant la seva època d'activitat, competí també en motocròs.
Com a pilot oficial de Zündapp formà part de l'equip de sis corredors de fàbrica que el 13 de maig de 1965 baté 6 rècords mundials de velocitat sobre asfalt al Circuit de Monza, a bord d'una motocicleta de 50 cc, participant activament en la consecució dels tres rècords en categoria "equip": 6 hores, 1.000 quilòmetres i 12 hores.

## Palmarès en trial

| Any | Motocicleta | Chg. Henry Groutards | Campionat d'Alemanya |
| 1960 | Zündapp | - | 1r |
| 1961 | Zündapp | - | |
| 1962 | Zündapp | - | 1r |
| 1963 | Zündapp | - | |
| 1964 | Zündapp | 5è | |
| 1965 | Zündapp | 7è | |
| 1966 | Zündapp | 87è | |
| Total títols | Total títols | 0 | 2 |
* ↑ Al total de títols s'hi compten tots els campionats estatals o internacionals guanyats

## Referències

* ↑ «Motocrossrennen auf den Dornberg» (en alemany). motocross-dornberg.de. [Consulta: 12 maig 2010].
* ↑ «The podium... Lehner Alfred» (en anglès). trialonline.org. [Consulta: 15 febrer 2011].
* ↑ «MotoRevue n°1742 - Les records de Monza mai 1965» (en francès). zseft.canalblog.com, 15-03-2009. [Consulta: 12 maig 2010].
* ↑ «World. LEHNER ALFRED» (PDF) (en anglès). trialonline.org. [Consulta: 12 maig 2010].

## Enllaços externs

* Vídeo d'un pilot amb l'AJS ex-propietat d'Alfred Lehner (anglès)
* Pàgina sobre les Zündapp de trial dels 60 Arxivat 2010-12-01 a Wayback Machine. (alemany)
# Alain Sutter

Alain Sutter (Berna, 22 de gener de 1968) és un exfutbolista suís de la dècada de 1990.
Fou 68 cops internacional amb la selecció suïssa amb la qual participà en la Copa del Món de futbol de 1994. Pel que fa a clubs, defensà els colors de Grasshoppers Zürich, Young Boys Bern, Nürnberg, Bayern Múnic, SC Freiburg i Dallas Burn.

## Referències

* ↑ «Alain Sutter». worldfootball.net. [Consulta: 26 novembre 2012].
* ↑ Alain Sutter a National-Football-Teams.com (anglès)
* ↑ Alain Sutter Fitxa i estadístiques a la FIFA
# Agustí Carbonell

Agustí Carbonell (Barcelona, 1951) és un fotògraf català considerat una de les referències de l'edició gràfica del país. Cap de Fotografia a La Vanguardia (1989-1992), El País (1992-2000) i El Periódico de Catalunya (2000- 2012). Ha rebut nombrosos premis, com el Godó de Periodisme (1995) i el FotoPres (1983). Professor de Gèneres i Edició gràfica a la Universitat Pompeu Fabra entre dels anys 1994 i 2000. Va iniciar la seva trajectòria professional a l'estudi Levi de Madrid (1970-1975). Ha col·laborat amb Interviú, Sábado Gráfico, Dicen i La Calle. Va ser fotògraf de Mundo Diario.

## Referències

* ↑ «Projecte 1 dia 1 foto». Dossier. Arts Santa Mònica, Generalitat de Catalunya. Arxivat de l'original el 29 de novembre 2014. [Consulta: 22 novembre 2014].
# All Along the Watchtower

"All Along the Watchtower" és una cançó escrita i gravada pel cantautor nord-americà Bob Dylan. La cançó va aparèixer inicialment al seu àlbum de 1967, John Wesley Harding, i s'ha inclòs a la majoria de les recopilacions de grans èxits posteriors de Dylan. Des de finals dels anys setanta, l'ha interpretat en concert més que qualsevol altra de les seves cançons. Diferents versions apareixen en quatre dels àlbums en directe de Dylan.
Nombrosos artistes de diversos gèneres n'han fet versions. "All Along the Watchtower" s'identifica fortament amb la interpretació que Jimi Hendrix va gravar per a l'àlbum Electric Ladyland amb The Jimi Hendrix Experience. La versió de Hendrix, publicada sis mesos després de l'enregistrament original de Dylan, es va convertir en un senzill Top 20 el 1968, va rebre un premi Grammy Hall of Fame el 2001 i va ocupar el lloc 48 a les 500 millors cançons de tots els temps de la revista Rolling Stone el 2004 (el 40 l'any 2021).

## Referències

* ↑ Gray 2006, p. 7
* ↑ Bush, John. «All Along the Watchtower».

## Bibliografia

* Gray, Michael. The Bob Dylan Encyclopedia. Continuum International, 2006. ISBN 0-8264-6933-7.
# Alopeconnès

L' Alopeconnès (en grec antic: Ἀλωπεκόννησος, Alopekónnesos) era una ciutat de l'antiga Grècia situada a la costa occidental del Quersonès Traci. Era una colònia dels eolis, i la tradició deia que el seu nom derivava del fet que els colons van ser dirigits per un oracle que els va indicar que s'establissin en un lloc on veiessin una guineu (ἄλωπηξ) amb la seva cria, segons que diuen Esteve de Bizanci i Pomponi Mela.
Al segle iv aC, durant l'ascens de Macedònia, es van aliar amb Atenes, segons Titus Livi.

## Referències

* ↑ Smith, William (ed.). «Alopeconessus». Dictionary of Greek and Roman Geography (1854). [Consulta: 16 gener 2021].

## Bibliografia

* Discursos polítics, volum 7 per Demòstenes
# Ana María Ruiz-Tagle Morales

Ana María Ruiz-Tagle Morales (Sevilla, 16 de maig de 1944) és una advocada i política espanyola.

## Biografia

Llicenciada en Dret per la Universitat de Sevilla en 1966, va anar cofundadora, al costat de Felipe González, el seu futur marit Rafael Escuredo i altres membres del llavors clandestí Partit Socialista Obrer Espanyol, del primer despatx d'assessoria jurídica i laboral de Andalusia, el denominat "Despatx de Capità Vigueras", treball que va mantenir fins a 1997.
Va començar a exercir la seva carrera en 1972 com a advocat laboralista. Membre, a més del PSOE (en el qual va ingressar en 1965), de la Unió General de Treballadors, va ser triada per dues ocasions parlamentària per la província de Sevilla: a les eleccions de 1977 i a les de 1979.
En la II, III i IV Legislatura va ser senadora electa per Sevilla, destacant els seus treballs en la Comissió Constitucional, que va presidir, i la Comissió de Justícia.
En 1993 va ser designada pel govern Presidenta de l'Agència Espanyola de Cooperació Internacional. Després va tornar a la vida professional, obrint despatx a Madrid encara que sense desvincular-se del compromís polític. Així, va participar en l'impuls de la Llei de Violència de Gènere com a membre d'Amnistia Internacional. Des de 1997 és Presidenta del Consell Social de la Universitat de Sevilla.
En 2005 va ser premiada per la Asociaciación per a l'Ètica i la Qualitat en l'Advocacia amb el guardó Premi De l'Ètica i la Qualitat dels Professionals del Dret.

## Referències

* ↑ Ana María Ruiz-Tagle al web del Museu del Prado
* ↑ Fitxa del Congrés
* ↑ Fitxa del Senat
* ↑ Ana María Ruiz-Tagle Morales en el Diccionario Biográfico de la Fundación Pablo Iglesias
* ↑ Ana María Ruiz-Tagle: constituyente y pionera en igualdad, eldiario.es, 10 de març de 2018

## Enllaços externs

* Las Constituyentes Arxivat 2020-10-22 a Wayback Machine. Documental (2011)
# Alum-(Na)

La alum-(Na) és un mineral de la classe dels sulfats que pertany al grup de l'alum. El nom reflecteix el seu contingut en sodi i la seva pertinença al grup de l'alum.

## Característiques

La alum-(Na) és un sulfat de fórmula química NaAl(SO₄)₂·12H₂O, un sulfat d'alumini hidratat. Cristal·litza en el sistema cúbic, en forma de cristalls octaèdrics, de fins a 1 mil·límetre. La seva duresa a l'escala de Mohs és 3.
Segons la classificació de Nickel-Strunz, l'alum-(Na) pertany a «07.C - Sulfats (selenats, etc.) sense anions addicionals, amb H₂O, amb cations de mida mitjana i grans» juntament amb els següents minerals: krausita, tamarugita, kalinita, mendozita, lonecreekita, alum-(K), tschermigita, lanmuchangita, voltaïta, zincovoltaïta, pertlikita, amoniomagnesiovoltaïta, kröhnkita, ferrinatrita, goldichita, löweïta, blödita, nickelblödita, changoïta, zincblödita, leonita, mereiterita, boussingaultita, cianocroïta, mohrita, nickelboussingaultita, picromerita, polihalita, leightonita, amarillita, konyaïta i wattevil·lita.

## Formació i jaciments

Es troba com a sublimat en la crema del carbó o com un precipitat recent. Sol trobar-se associada a altres minerals com la blödita o la kröhnkita. Les localitats on consta que s'ha trobat requereixen d'una confirmació per mètodes d'anàlisi moderns. Identificada recentment a Hongria, a la mina de coure Recsk, a les muntanyes Matra, i a Bátonyterenye.

## Referències

* ↑ «Alum-(Na)» (en anglès). Mindat. [Consulta: 9 juliol 2016].
* ↑ «Alum-(Na)» (en anglès). Handbook of Mineralogy. [Consulta: 9 juliol 2016].
# Ameglia

Ameglia (en lígur: Ameggia, localment: Megia) és un comune (municipi) de la província de La Spezia, a la regió italiana de la Ligúria, situat uns 90 km al sud-est de Gènova i uns 11 km al sud-est de La Spezia.
Ameglia limita amb els municipis de Lerici i Sarzana.
El municipi d'Ameglia inclou les frazioni (pobles o llogarets) de Montemarcello, Bocca di Magra i Fiumaretta.

## Llocs d'interès

* El castell d'Ameglia, bastió del bisbe de Luni, reconstruït l'any 1174. Posteriorment va ser propietat de Sarzana, la República de Gènova, Castruccio Castracani, els Visconti i el Banco di San Giorgio.
* Monestir de Santa Croce del Corvo, fundat l'any 1176.
* Necròpolis pre-romanes a Cafaggio, i restes arqueològiques de la carretera costanera romana.
* Orto Botanico di Montemarcello (Jardí Botànic de Montemarcello)

## Persones il·lustres

* Roberto Pazzi - Novel·lista i poeta italià

## Referències

* ↑ Frisoni, Gaetano. Dizionario Genovese-Italiano e Italiano-Genovese (en italià). Nuova Editrice Genovese, 1910.

## Enllaços externs

* Web oficial (italià)
* Ruta a peu i història (anglès)
# Ameghino (cràter)

Ameghino és un cràter d'impacte lunar situat al nord del Sinus Successus, una badia localitzada en la part nord-est de la Mare Fecunditatis. A menys de 15 km al nord-est d'Ameghino es troben els llocs d'aterratge de les sondes soviètiques Lluna 18 i Lluna 20.
Aquesta formació rebia el nom de Apol·loni C, sent canviada el nom posteriorment per la Unió Astronòmica Internacional en honor del científic i paleontòleg argentí Florentino Ameghino. El cràter Apol·loni, del qui rebia el nom, es troba a l'est-nord-est.

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Ameghino (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 14 juliol 2018].
* «LROC :: QuickMap - Targeting Mapa LROC» (en anglès). [Consulta: 14 juliol 2018].
* «The-moon.wikispaces.com: Ameghino» (en anglès). Arxivat de l'original el 2008-10-04. [Consulta: 14 juliol 2018].
* The-moon.wikispaces.com: Ameghino Arxivat 2008-10-04 a Wayback Machine.
# Stephen Langton

Stephen Langton (c. 1150 - 9 de juliol de 1228) fou un teòleg, cardenal i arquebisbe de Canterbury entre el 1207 i el 1228.
Fou nomenat arquebisbe de Canterbury; tanmateix, el rei Joan sense Terra no acceptà el seu nomenament, per la qual cosa hagué de passar sis anys a l'exili a França. Allà compongué el text Veni, Sancte Spiritus, que més endavant es convertí en la seqüència de Pentecosta. A la seva tornada de l'exili i davant les arbitrarietats del rei, reuní el juny de 1215 els nobles a Runnymeade per debatre'n la situació. Allà s'hi redactà un document que reglava els drets bàsics sobre els imposts, el procés degut per als acusats de crims i la protecció legal per a l'Església. El document es coneix com la Carta Magna.
Stephen Langton introduí la divisió de la Bíblia en capítols i versicles, tal com es coneix avui.

## Bibliografia

* F. M. Powicke: Stephen Langton. Oxford 1928.
* G. Lacombe: The Questions of Cardinal Stephen Langton. In: The Scholasticism. Vol. 3, 1929, S. 1–18, 113–158 (el segon article està redactat i signat conjuntament per G. Lacombe A. Landgraf)
# Legió III Isaura

La Legió III Isaura va ser una legió romana pseudocomitatensis creada no gaire abans del regnat de Dioclecià, probablement per l'emperador Marc Aureli Probe (276-282) juntament amb la seva bessona la II Isaura per defensar, com suggereix el seu nom, la regió d'Isàuria, a les muntanyes del Taure. Se sap que Probe va fer campanya per les terres dels isauris.
La Notitia Dignitatum diu que encara era activa a començaments del segle v. Possiblement a aquestes dues legions les va acompanyar també, al menys en un principi, la Legió I Isaura Sagittaria.

## Referències

* ↑ Lendering, Jona. «Legio III Isaura». Livius.org. [Consulta: 4 novembre 2022].
# Henan FC

El Henan Football Club (en xinès 河南足球俱乐部), prèviament Henan Jianye (河南建业), és un club de futbol xinès que participa en la Superlliga xinesa, la lliga de futbol més important del país. Va ser fundat el 1958 a Zhengzhou, província de Henan, amb el nom Henan Provincial Team, però l'equip de futbol professional no es va establir fins al 1994.
És propietat de Jianye Residential Group (China) Co., Ltd., que forma part de Central China Real Estate Limited. Jianye és el nom anterior de l'antiga ciutat de Jiankang.
La seva millor classificació a la lliga és una tercera posició el 2009.
Evolució del nom:
* 1958–1994: Henan 河南
* 1994–2009: Henan Construction 河南建业
* 2010–2020: Henan Jianye 河南建业
* 2021–2022: Henan Songshan Longmen 河南嵩山龙门
* 2023–avui: Henan 河南

## Palmarès

* Lliga 1 xinesa: 2
       1989, 2006
* Lliga 2 xinesa: 2
       1982, 1999
* Copa FA U-19: 1
       2007
* Copa FA U-17: 2
       2006, 2007

## Referències

* ↑ «俱乐部». jianyefc.com. Arxivat de l'original el 2016-07-15. [Consulta: 25 juliol 2016].
* ↑ «China League Tables 2009». RSSSF, 23-04-2010. [Consulta: 18 abril 2012].

## Enllaços externs

* Pàgina Oficial Arxivat 2007-01-16 a Wayback Machine.
* rsssf.com
* Equip 2012
* www.FussBallTempel.net
# Suimanga nan

El suimanga nan (Cinnyris minullus) és una espècie d'ocell de la família dels nectarínids (Nectariniidae) que habita clars dels boscos i boscos poc densos de Sierra Leone, Libèria, Costa d'Ivori, Ghana, Nigèria, Camerun, Bioko, el Gabon, República del Congo, República Democràtica del Congo i oest d'Uganda.

## Referències

* ↑ «Suimanga nan». Cercaterm. TERMCAT, Centre de Terminologia. Rev. 15/12/2021(català)
# Cave Spring (Virgínia)

Cave Spring és una concentració de població designada pel cens dels Estats Units a l'estat de Virgínia. Segons el cens del 2000 tenia 24.941 habitants.

## Demografia

Segons el cens del 2000, Cave Spring tenia 24.941 habitants, 10.997 habitatges, i 7.082 famílies. La densitat de població era de 814 habitants per km².
Dels 10.997 habitatges en un 27,6% hi vivien nens de menys de 18 anys, en un 54,2% hi vivien parelles casades, en un 7,9% dones solteres, i en un 35,6% no eren unitats familiars. En el 30,5% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,1% tenia menys de 18 anys, un 6,9% entre 18 i 24, un 27,9% entre 25 i 44, un 27,3% de 45 a 60 i un 15,8% 65 anys o més.
L'edat mediana era de 41 anys. Per cada 100 dones de 18 o més anys hi havia 86,6 homes.
La renda mediana per habitatge era de 51.182 $ i la renda mediana per família de 64.550 $. Els homes tenien una renda mediana de 43.350 $ mentre que les dones 29.242 $. La renda per capita de la població era de 30.318 $. Entorn de l'1,7% de les famílies i el 3,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cave Spring». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Cave Spring». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Anacroneuria rawlinsi

Anacroneuria rawlinsi és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: l'Equador.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark, 2001. Scopolia 46:31.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Perlidae Species Listing (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):169.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 19 novembre 2011].

## Enllaços externs

* Encyclopedia of Life (anglès)
* Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)